კოზეგის ალყა
კოზეგის ალყა — გერმანელთა კამპანია უნგრეთის სამეფოში 1532 წელს. ალყის დროს, ავსტრიელი სასახლის მცველები, ხორვატი კაპიტნის ნიკოლა იურიშიჩის მეთაურობით იცავდნენ პატარა ციხესიმაგრეს კოზეგს, გარნიზონი შედგებოდა 700-800 კაცისგან, მათ არ ჰქონდათ ქვემეხები და მხოლოდ რამდენიმე იარაღი გააჩნდათ. ისინი წინ გადაუდგნენ ოსმალთა 100 000 კაციან არმიას, სულთან სულეიმანის და პარგალი იბრაჰიმ ფაშას მეთაურობით.. ზუსტი შედეგი უცნობია, რადგან არსებობს ორი ვერსია, რომლებიც განსხვავდება წყაროს მიხედვით. პირველ ვერსიაში ნიკოლა იურიშიჩმა უარყო ვერსია ხელსაყრელი პირობებით დანებებაზე;მეორე ვერსიით ქალაქს შესთავაზეს ნომინალური დანებების პირობები. სულეიმანი, რომელიც თითქმის ოთხი კვირით შეყოვნდა, აგვისტოს წვიმების დადგომისას უკან დაიხია და ისე არ გააგრძელა ვენისკენ, როგორც მას განზრახული ჰქონდა, არამედ სახლისკენ მიბრუნდა. სულეიმანმა შეინარჩუნა თავისი საკუთრება უნგრეთში რამდენიმე სხვა ციხე-სიმაგრის დაპყრობით, მაგრამ ჯარის გაყვანის შემდეგ ჰაბსბურგების იმპერატორმა ფერდინანდ I-მა ხელახლა დაიკავა განადგურებული ტერიტორიის ნაწილი. ამის შემდეგ, სულეიმანმა და ფერდინანდმა დადეს 1533 წლის კონსტანტინოპოლის ხელშეკრულება, რომელმაც დაადასტურა იოანე ზაპოლიას უფლება, როგორც მთელი უნგრეთის მეფე, მაგრამ ცნო ფერდინანდის უფლება ხელახლა ოკუპირებულ ტერიტორიებზე.